NUSAไปต่อ! 10วันพุ่ง 93% หลังงบฯ Q3พลิกมีกำไร-เตรียมรับทรัพย์ขายหุ้น“วินด์ฯ’งวดแรก400 ลบ.
NUSAไปต่อ! 10 วันพุ่ง 93% หลังงบฯ Q3 พลิกมีกำไร-เตรียมรับทรัพย์ขายหุ้น“วินด์ฯ’งวดแรก 400 ลบ.  โดย ณ เวลา 11.22 น. อยู่ที่ระดับ 0.60 บาท บวก 0.06 บาท หรือ 11.11% ด้วยมูลค่าซื้อขาย 87.63 ล้านบาท 
19 พ.ย. 2561

ผู้สื่อข่าวรายงานว่า บริษัท ณุศาศิริ จำกัด (มหาชน) หรือ NUSA  ณ เวลา 11.22 น. อยู่ที่ระดับ 0.60 บาท บวก 0.06 บาท หรือ 11.11% ด้วยมูลค่าซื้อขาย 87.63 ล้านบาท ราคาหุ้นวิ่งแรง 10 วันติดโดยนับตั้งแต่หุ้นยืนที่ระดับ 0.31 บาท เมื่อวันที่ 5 พ.ย.61 จนถึงล่าสุดหุ้นปรับตัวขึ้นแล้ว93%

โดยบริษัทรายงานผลการดำเนินงานไตรมาสที่ 3 สิ้นสุด ณ วันที่  30 กันยายน มีดังนี้

ขณะเดียวกันก่อนหน้านี้ บมจ.ณุศาศิริ (NUSA) แจ้งว่า คณะกรรมการบริษัทอนุมัติให้ขายคืนหุ้นจำนวน 1.27 ล้านหุ้น ในบริษัท วินด์ เอนเนอร์ยี่ โฮลดิ้ง จำกัด (WEH) ให้แก่บริษัท ดีดี มาร์ท โฮลดิ้ง จำกัด (DD MART) รวมมูลค่า 886.34 ล้านบาท โดยการชำระเงินจะอยู่ภายใต้กรอบระยะเวลาไม่เกินวันที่ 15 ก.ค.62
ทั้งนี้ ปัจจุบันบริษัท ณุศา วัน จำกัด ซึ่งเป็นบริษัทย่อยของ NUSA เป็นผู้ถือหุ้นในบริษัท ณุศา พาวเวอร์ จำกัด ในสัดส่วน 99.99% และเป็นผู้รับโอน WEH จากบริษัท ณุศา พาวเวอร์ จำกัด ทั้งหมด โดยจะเป็นผู้รับชำระเงินในการขายคืนหุ้นใน WEH ให้แก่ DD MART ทั้งนี้ การขายหุ้นดังกล่าวเป็นไปตามสัญญาเดิมที่สามารถขายคืนหุ้น WEH ในกรณีที่ WEH ไม่สามารถเข้าจดทะเบียนในตลาดหลักทรัยพ์ฯได้ภายใน 3 ปี นับจากวันที่ทำสัญญา DD MART มีหน้าที่รับซื้อคืนพร้อมชำระดอกเบี้ย MLR+2% แต่ไม่น้อยกว่า 7.5%
ขณะที่ DD MART มีหนังสือแจ้งความประสงค์จะรับซื้อคืนตามสัญญา โดยแบ่งชำระ 3 งวด ได้แก่ งวดที่ 1 จำนวน 400 ล้านบาท ภายในวันที่ 15 พ.ย.61 , งวดที่ 2 จำนวน 246 ล้านบาท พร้อมดอกเบี้ยต่างหากในอัตรา MLR (ธนาคารกรุงไทย) +2% แต่ไม่น้อยกว่า 8.5% ชำระภายในวันที่ 15 มี.ค.62 และงวดที่ 3 ชำระส่วนที่เหลือทั้งหมด พร้อมดอกเบี้ยต่างหากในอัตรา MLR (ธนาคารกรุงไทย) +2% แต่ไม่น้อยกว่า 8.5% ชำระภายในวันที่ 15 ก.ค.62
NUSA ระบุว่าบริษัทจะนำเงินที่ได้รับจากการขายคืนหุ้น WEH ดังกล่าว ไปใช้เป็นเงินทุนหมุนเวียนสำหรับสนับสนุนการดำเนินกิจการ รวมทั้งชำระเงินกู้ยืม เพื่อลดภาระค่าใช้จ่ายดอกเบี้ยและพัฒนาธุรกิจของบริษัท
ทั้งนี้ ภายหลังการจำหน่ายหุ้นครั้งนี้จะทำให้กลุ่ม NUSA ไม่มีหุ้นคงเหลืออยู่เลยใน WEH ขณะที่ DD MART จะเข้ามาถือหุ้นในสัดส่วน 1.169% โดย DD MART มีนายประเดช กิตติอิสรานนท์ ซึ่งเป็นหนึ่งในผู้ถือหุ้น WEH เป็นประธานกรรมการ